2019.gada 23.maijā

**LHF Jaunatnes čempionāta ziņojums**

**17.maija Jaunatnes sapulcē pārspriestais sakarā ar mini handbolu:**

Turnīram netiks **piemērota dalības maksa** arī 2019/2020.g..

Komandu skaits visapmeklētākajā turnīrā audzis līdz 60 komandām. Apbalvoti tiks visi turnīra dalībnieki - kā iepriekš, bez 1.-3.vietas izcelšanas. Mini handbola inventāru nākamgad plāno piešķirt prioritāri komandām/skolām, kas ir jaunpienācējas un tālāk pēc iespējām dalīt pēc vienlīdzības principiem un vajadzības - pārējiem.

* Tiks nolikumā iekļauts precizējums par atļauto/ ierobežoto kontaktu, kas pieļaujams mini handbolā spēles laikā.
* Tiks nolikumā iekļauts noteikums par spēlētāju obligātajām maiņām, kas jāveic gūtu vārtu gadījumā līdz brīdim, kad kāds cits no komandas spēlētājiem gūst vārtus.

**Sakarā ar Jaunatnes čempionātu:**

Čempionātam izveidotas attiecīgās vecuma grupas ņemot vērā treneru viedokli un pēctecību no aizvadītās sezonas. Sabraukumu kalendārs izveidots un kopā ar vecuma grupām aplūkojams pielikumā. Saistībā ar vecuma grupām un kalendāru iespējams iesūtīt savu redzējumu līdz 30.maijam.

* Sakarā ar kalendāru, kurš tiks apstiprināts 31.maijā, nolikumā tiks ieviests papildinājums saistībā ar situāciju, kad konkrētā komanda neierodas uz sabraukumu. Šādā gadījumā, ņemot vērā komandas savlaicīgu informēšanu par neierašanos- būs iespēja pēc individuāla grafika izspēlēt neizspēlētās spēles, vienojoties ar pretinieku komandām par spēļu laikiem un vietu. Šīs spēles būs jāizspēlē līdz nākamajam plānotajam sabraukumam, saskaņojot spēļu grafiku ar LHF Jaunatnes čempionāta koordinatoru Rihardu Leju. Gadījumā ja spēles netiek izspēlētas laikā, tiek izteikts brīdinājums ar ziņojumu organizācijai, kuru pārstāv konkrētā komanda, kā arī tehniskais zaudējums piešķirts 0:10. Ja šāda situācija atkārtojas- komanda tiek izslēgta no čempionāta bez tiesībām nākamsezon startēt.
* Jaunatnes čempionāta spēlēm visās vecuma grupās plānots deliģēt tiesnešus no LHF puses, kuri kopā ar jaunajiem tiesnešiem veiks savu darbību, gan uzlabojot jaunatnes spēļu tiesāšanas kvalitāti, gan veicinot jauno tiesnešu izaugsmi. Konkrētā sabraukuma organizētājs nodrošina no savas puses 1-2 perspektīvajiem tiesnešiem. Šis noteikums tiks iekļauts sacensību nolikumā.
* Dalības maksa čempionātam uz nākamo sezonu būs 100 Eur. Saistībā ar tiesnešu izmaksu palielināšanos .
* Uzklausot komandu iebildumus par diplomu neefektivitāti bērnu un jauniešu kontekstā, tiek plānots ar nākamo sezonu šāda veidā vairs jaunatnē neapbalvot ar tiem- novirzot šos līdzekļus iespējami lielākiem kausiem, un specbalvām.

LHF Jaunatnes čempionāta koordinators Rihards Leja,